30 martie 2021

**COMUNICAT DE PRESĂ**

privind lansarea proiectului

**INCLUZIV - Acțiuni complexe de îmbunătățire a calității vieții, de creștere a coeziunii sociale și de dezvoltare economică pentru populația din CHEȚANI**

Fundația Centrul de Resurse pentru Comunitățile de Romi (Lider de Parteneriat/Partener 1), având ca parteneri Comuna Chețani (Partener 2), și Asociația Grup de Acțiune Locală Poarta Apusenilor (Partener 3), anunță lansarea proiectului cu titlul: **INCLUZIV - Acțiuni complexe de îmbunătățire a calității vieții, de creștere a coeziunii sociale și de dezvoltare economică pentru populația din CHEȚANI** (contract de finanțare POCU/827/5/2/140013), care este finanțat în cadrul Programului Operaţional Capital Uman 2014 - 2020, Axa prioritară 5 - Dezvoltare locală plasată sub responsabilitatea comunității, Prioritatea de investiție 9.vi  Strategii de dezvoltare locală plasate sub responsabilitatea comunității, apel de proiecte POCU/827/5/2/Reducerea numărului de comunități marginalizate aflate în risc de sărăcie și excluziune socială din zona rurală și orașe cu o populație de până la 20.000 locuitori prin implementarea de măsuri/operațiuni integrate în contextul mecanismului de DLRC.

**Bugetul total** al proiectului este de **4.688.436,26 RON**, din care valoarea co-finanțării eligibile a parteneriatului este în valoare de **41.206,97 RON**. Proiectul se implementează în comuna Chețani, județul Mureș, pe o perioadă de **34** luni, în perioada **Martie 2021 – Decembrie 2023**.

Cu ocazia lansării proiectului, domnul Emil Florin Mocan, Primarul Comunei Chețani a declarat următoarele: *“Pentru comuna Chețani este un moment important, parte integrantă a procesului de îmbunătățire a situației economice și sociale a locuitorilor comunei, în special a celor mai vulnerabili dintre ei. Vom aborda probleme reale, care țin de domeniul accesului la servicii sociale, medicale, la situația locuirii, dar și probleme legate de calificare profesională și antreprenoriat. Este prima dată când suntem într-un proiect cu finanțare prin Programul Operațional Capital Uman și, împreună cu partenerii noștri, Centrul de Resurse pentru Comunitățile de Romi și Asociația Grup de Acțiune Locală Poarta Apusenilor, sperăm să realizăm toate obiectivele pe care ni le-am propus.”*

**Obiectivul general** al proiectului este reducerea numărului de persoane aflate în risc de sărăcie sau excluziune socială și îmbunătățirea calității vieții, creșterea coeziunii sociale, îmbunătățirea mediului de viață și creșterea economică în comuna Chețani pentru 250 beneficiari.

**Obiectivele specifice ale proiectului sunt următoarele:**

* Obiectiv 1: Creșterea accesului la servicii sociale, medicale și socio-medicale pentru un număr de 250 de persoane ca răspuns la nevoile lor sociale, precum și la cele speciale, individuale, familiale sau de grup, în vederea depășirii situațiilor de dificultate, a prevenirii și a combaterii riscului de excluziune socială, a promovării incluziunii sociale și a creșterii calității vieții în comuna Chețani.
* Obiectiv 2: Creșterea șanselor de acces pe o piață activ-integrată a muncii pentru 125 persoane din comuna Chețani aflate în risc de sărăcie și excluziune socială;
* Obiectiv 3: Îmbunătățirea percepției și creșterea acceptanței membrilor comunității de romi, altor grupuri dezavantajate și/sau marginalizate de către populația majoritară, locuitori ai comunei Chețani.

Pentru a răspunde nevoilor identificate în Strategia de Dezvoltare Locală GAL Poarta Apusenilor, proiectul este structurat în trei componente și este bazat pe o abordare integrată a pachetului de servcii pentru grupul țintă propus în proiect, respectiv: (1) Servicii sociale, servicii socio-medicale, servicii medicale si locuire; (2) Ocupare si antreprenoriat și (3) Campanie antidiscriminare.

**Activităţile principale ale proiectului sunt:**

* ACTIVITATEA 1 Managementul proiectului;
* ACTIVITATEA 2 Informarea și publicitatea proiectului;
* ACTIVITATEA 3 Acordarea pachetului complex de măsuri socio-medicale în Centrul Social Multifuncțional;
* ACTIVITATEA 4 Pachet de măsuri active și complexe în vederea ocupării pe piața muncii și dezvoltării antreprenoriatului local;
* ACTIVITATEA 5 Sprijin pentru îmbunătățirea mediului de locuire și reducerea pericolului pe care îl reprezintă locuința precară;
* ACTIVITATEA 6 Măsuri și acțiuni pentru promovarea în comunitate a multiculturalismului, voluntariatului, egalității de șanse și a nondiscriminării.

**Rezultatele principale propuse în proiect sunt:**

**Componenta 1: Servicii sociale, servicii socio-medicale, servicii medicale și locuire (250 de beneficiari)**

* 30 persoane vârstnice vor primi servicii de îngrijire la domiciliu;
* 50 de familii vor primi servicii sociale si socio-medicale;
* 250 beneficiari ai sesiunilor de informare și conștientizare asupra importanței alimentației, a ingienei personale și sănătății; aceștia vor primi și pachete igienico-sanitare și pachete alimentare;
* 50 de tineri vor fi implicați în acțiuni de socializare și de dezvoltare a competențelor sociale;
* Va fi elaborată 1 metodologie de lucru privind măsurile de intervenție integrate;
* Va fi înființat 1 centru de servicii sociale comunitare dotat cu mobilier și echipamente specifice serviciilor acordate;
* 100 de beneficiari vor primi sprijin pentru îmbunătățirea mediului de locuire (igienizare a locuinței);
* vor fi dezvoltate 2 parteneriate pentru susținerea acțiunilor de ecologizare a zonei marginalizate;
* vor fi desfășurate 30 de acțiuni de ecologizare în satele comunei Chețani;
* Vor fi oferite pachete igienico/dezinfectante pentru locuințe, necesare derulării acțiunilor de îmbunătățire a condițiilor de locuit, pentru 30 locuințe;
* 20 familii vor beneficia de materiale de construcții necesare derulării acțiunilor din cadrul măsurii Îmbunătățirea condițiilor de locuire - vor fi achiziționate materiale precum ciment, var, gips, ipsos etc.

**Componenta 2: Ocupare și antreprenoriat**

* 125 beneficiari ai programului complex de informare și consiliere profesională și înregistrați ca persoane în căutarea unui loc de muncă la Agenția Județeană de Ocupare a Forței de Muncă;
* 28 beneficiari ai cursurilor de calificare nivel 1 (180 ore);
* 37 beneficiari ai cursurilor de calificare nivel 2 (360 ore);
* 80 beneficiari ai serviciilor de mediere profesională;
* vor fi organizate 2 târguri de orientare în carieră, cu minim 35 beneficiari participanți;
* 32 beneficiari vor fi sprijiniți în procesul de angajare (contracte individuale de muncă/adeverințe/extras revisal/CUI activitate independentă colectate);
* vor fi organizate 3 sesiuni de instruire pentru dezvoltarea competențelor antreprenoriale (45 beneficiari ai sesiunilor de instruire);
* 30 de beneficiari vor fi selectati și sprijiniți în elaborarea planurilor de afaceri;
* 2 planuri de afaceri vor fi selectate în vederea subvenționării.

**Componenta 3 Campanie antidiscriminare**

* va fi elaborat 1 concept de campanie;
* va fi realizat 1 pachet materiale de promovare;
* 150 beneficiari vor participa în cadrul acțiunilor de campanie;
* vor fi organizate și realizate 5 acțiuni comunitare în satele comunei Chețani;
* Vor fi organizate 5 ateliere de lucru si bricolaj;
* vor fi organizate și realizate 3 mese rotunde cu stakeholderi locali;
* Vor fi promovate 3 modele de succes și de reușită a beneficiarilor proiectului.

Proiect co-finanţat din Fondul Social European, Fondul de Coeziune, Fondul European de Dezvoltare Regională prin Programul Operaţional Capital Uman 2014-2020.

**Date de contact**: Pentru informaţii suplimentare vă rugăm să ne contactați la adresa: florin.moisa@romacenter.ro

Persoana de contact: Florin Moisă, Manager de proiect, Fundația Centrul de Resurse pentru Comunitățile de Romi. Telefon: 0264 420 474.